cyanic-selkie/wikianc huggingface dataset:
Duran Duran
1983–1985: „შესანიშნავი ხუთეული“
ამ პერიოდში ჯგუფის ყველა წევრმა ააღელვა ახალგაზრდა თაყვანისმცემლები. ტურნეს შემდეგ როჯერ ტეილორმა იტალიაში იქორწინა, ნიკ როუდზმა - ლონდონში. 1984 წლის ბოლოს Duran Duran Band Aid-ის საქველმოქმედო სინგლის "Do They Know It's Christmas?" ჩაწერაში მონაწილეობდა - ჯორჯ მაიკლის და სტინგის გვერდიგვერდ.
1985: სხვა პროექტები
მიუხედავად იმისა, რომ ჯგუფი ისვენებდა, მისი წევრები აქტიურად მუშაობდნენ ახალ მუსიკაზე და ორ პროექტს შორის იხლიჩებოდნენ. ჯონ და ენდი ტეილორებმა გადაწყვიტეს, Duran Duran-ის ჟღერადობაზე უარი ეთქვათ და თანამშრობლოდნენ რობერტ პალმერთან და ენდი თომპსტონთან - მათ ჩამოაყალიბეს როკ/ფანკ სუპერჯგუფი The Power Station, რომელმაც გამოსცა საუკეთესო ათეულში მოხვედრილი ორი სინგლი. საიმონ ლე ბონი და ნიკ როუდზი, მეორე მხრივ, ჯგუფის ჟღერადობისადმი ერთგულები დარჩნენ და ჩამოაყალიბეს Arcadia, რომელმაც ერთადერთი ალბომი, So Red the Rose გამოსცა, ჰიტ-სინგლით "Election Day". ალბომის ჩაწერაში აგრეთვე მონაწილეობდნენ გიტარისტი მასამი ცუჩია, ბასისტი მარკ ეგანი, პერკუსიონისტი დევიდ ვან ტიგემი, დრამერი სტივ ჯორდანი, სტინგი, ჰერბი ჰენკოკი და დევიდ გილმორი. ჯგუფში როჯერ ტეილორიც უკრავდა, თუმცა ამავე დროს პერკუსიონისტი იყო, Power Station-ის ალბომზე. Duran Duran ამ პროექტების შემდეგ შეიცვალა. როუდზი ამბობდა, რომ ორივე პროექტი „კომერციული თვითმკვლელობა იყო, მაგრამ ეს ყოველთვის კარგად გამოგვდიოდა.“ ჯერ კიდევ ბალანსდაკარგულმა კოლექტივმა 1985 წელს ჯეიმზ ბონდის სერიის მორიგი ფილმისთვის „ხედი მკვლელობაზე“ სასათაურო სიმღერა ჩაწერა. ეს იყო ბონდის საუნდტრეკების პირველი სინგლი, რომელიც აშშ-ის ჩარტში #1 პოზიციაზე მოხვდა, ისევე, როგორც სერიის საუნდტრეკების პირველი სიმღერა, რომელიც ბრიტანეთში მაღალ პოზიციას იკავებდა - #2-ს. შემდეგი 20 წლის განმავლობაში ეს აგრეთვე იყო უკანასკნელი სინგლი, ჩაწერილი ჯგუფის ორიგინალური ხუთკაციანი შემადგენლობით.
1984 წლის Band Aid-ის სინგლის წარმატების შემდეგ ჯგუფი 90.000 მსმენელის (და დაახლოებით 1.5 მილიარდი ტელემაყურებლის) წინაშე გამოვიდა, Live Aid-ზე, ჯონ ფიცჯერალდ კენედის სტადიონზე (ფილადელფია, პენსილვანია), 1985 წლის 13 ივლისს, როდესაც „A View to a Kill“ აშშ-ის ჩარტებში პირველ ადგილს იკავებდა. ეს გამოსვლა არ იყო დაგეგმილი, როგორც დამშვიდობება, ჯგუფი აპირებდა შესვენებას ოთხწლიანი დაძაბული გრაფიკის შემდეგ, მაგრამ 2003 წლის ივლისამდე ორიგინალური ხუთეულის წევრები ერთად აღარ გამოსულან. Live Aid-ზე ლე ბონმა შეცდომით წაიმღერა ფალცეტი, როდესაც "A View to a Kill"-ს ასრულებდა. მოგვიანებით მან ამ მომენტს უწოდა თავის კარიერაში ყველაზე დამამცირებელი.
1986–1989: ლე ბონის, როუდზის და ჯონ ტეილორის ტრიო
ხუთი წლის განმავლობაში სამი სტუდიური და ერთი საკონცერტო ალბომის გამოცემის შემდეგ (რასაც ახლდა აქტიური პრომოკამპანია და ხანგრძლივი საკონცერტო ტურნეები), შიდა დაძაბულობის გამო ჯგუფმა 1986 წელს ორი წევრი დაკარგა. Live Aid-ის და Arcadia-ს შემდეგ დრამერი როჯერ ტეილორი დასახლდა სოფლის გარემოში, ვინაიდან გრძნობდა, რომ დაღლილი იყო. თავდაპირველად ითქვა, რომ ეს იქნებოდა ერთწლიანი შესვენება, მაგრამ ჩანდა, რომ ჯგუფში დაბრუნება არ სურდა და 1986 წლის აპრილის ოფიციალურ პრეს-რელიზში მისი წასვლის შესახებ ითქვა. 2004 წელს Live Daily-სთან საუბრისას როჯერ ტეილორმა განმარტა წასვლის მიზეზები: „გადამწვარი ვიყავი. ვფიქრობ, დავიღალე. ძალიან დაძაბული ხუთი წელი იყო, არ შევჩერებულვართ. მუდმივი ტურნეები იყო, ვწერდით, ვიწერდით. მსოფლიო მასშტაბითაც ცნობილები გავხდით. აქტიური განრიგი იყო. სადღაც საკუთარი თავი დავკარგე.“
გიტარისტმა ენდი ტეილორმა, თავის მხრივ, სხვები დააჯერა, რომ Duran Duran-ის ახალ ალბომზე სამუშაოდ დაბრუნდებოდა, თუმცა ამავე პერიოდში ლოს-ანჯელესში კონტრაქტს აფორმებდა (1986 წელს მან გამოსცა სოლო ალბომი Thunder). ჯგუფმა იურიდიულ ბერკეტებს მიმართა, რათა იგი სტუდიაში დაებრუნებინა, მაგრამ დიდი ხნის ლოდინის შემდეგ, ტეილორი გაუშვა. ახალ ალბომზე, უთანხმოებების მოგვარების შემდეგ, მან მხოლოდ რამდენიმე სიმღერაში დაუკრა.
გიტარისტის და დრამერის გარეშე დარჩენილმა წევრებმა, ლე ბონმა, როუდზმა და ჯონ ტეილორმა რამდენიმე სიმღერაში გიტარის პარტიებისთვის მიიწვიეს პროდიუსერი ნაილ როჯერსი, ხოლო დასარტყმელი საკრავებისთვის - სტივ ფერონი. 1986 წლის სექტემბერში მათ სესიური გიტარისტის სახით შეუერთდა უორენ კუკურულო (Missing Persons, ფრენკ ზაპას საკონცერტო ბენდი). სხვა წევრებთან ერთად მან ჩაწერა Notorious-ის დარჩენილი ნაწილი. ალბომი გამოვიდა 1986 წლის ოქტომბერში. აგრეთვე გადაიღეს დოკუმენტური ფილმი Three to Get Ready, რომელშიც აისახა ალბომის ჩაწერის პროცესი, იურიდიული დავები და ტურნესთვის მომზადება.
მიუხედავად იმისა, რომ სასათაურო "Notorious" აშშ-ის ჩარტში #2 და ბრიტანეთში #7 იყო, ხოლო ალბომი აქტიურად იყიდებოდა, ჯგუფის მოყვარულების მხრიდან რეაქცია აღარ იყო ისტერიული და იმპულსური. წინა სამი წლის განმავლობაში მათი მოზარდი მსმენელები გაიზარდნენ, ახალი მუსიკა კი იყო უფრო მეტად ფანკური, უფრო ზრდასრული და ნაკლებად „პოპური“, რაზეც გავლენა იქონია Arcadia-მ, Power Station-მა და სხვა პარალელურ პროექტებზე მუშაობამ. ჩარტებში მოხვდნენ სინგლები "Skin Trade" და "Meet El Presidente", მაგრამ წინა სინგლებზე ნაკლებად წარმატებით სარგებლობდნენ. 1987 წლის ბოლოს სესიურ დრამერად ჯგუფს სტერლინგ კემპბელი დაემატა.
შემდეგი ალბომიდან Big Thing (1988) გამოვიდა სინგლები "I Don't Want Your Love" (#4, აშშ) და "All She Wants Is" (1993 წლამდე ბრიტანეთში ჯგუფისთვის უკანასკნელი ჰიტი, მოხვედრილი ათეულში). ეს ჩანაწერი უფრო მეტად ექსპერიმენტული იყო, ჰაუსის და რეივის გავლენით, რასაც ემატებოდა ჯგუფის ატმოსფერული სინთპოპი და კუკურულოს, ახლა უკვე სრულუფლებიანი წევრის გიტარა, ისევე, როგორც უფრო ზრდასრული ტექსტები.
1989–1991: კვლავ ხუთეული, Decade და Liberty
1989 წლის დასასრულს და 1990-იანების დასაწყისში სინთპოპის პოპულარობამ იკლო და მსმენელები უფრო მეტად ინტერესდებოდნენ ჰიპ-ჰოპით, ტექნოთი და ალტერნატიული როკით. ალბომთან დაკავშირებული ტურნეს შემდეგ ჯგუფმა ოფიციალურად ჩამოაყალიბა ხუთკაციანი შემადგენლობა - სესიური უორენ კუკურულოს და სტერლინგ კემპბელის სრულუფლებიანი წევრების სტატუსით.
კომპილაცია Decade: Greatest Hits გამოვიდა 1989 წლის ბოლოს, მეგამიქსურ სინგლ "Burning the Ground"-თან ერთად, რომელშიც მოხვდა ჯგუფის წინა ათწლეულის ჰიტების ნაწყვეტები. სინგლს მნიშვნელოვანი წარმატება არ ჰქონია, განსხვავებით ალბომისგან. თუმცა, შემდეგმა სტუდიურმა ალბომმა Liberty (რომელიც Big Thing-ის ექსპერიმენტებისგან შორს იყო) კვლავ ვერ გამოიწვია ჩვეული იმპულსი. იგი მოხვდა ალბომების ჩარტის საუკეთესო ათეულში და სია მალე დატოვა. სინგლებს "Violence of Summer (Love's Taking Over)" და "Serious" უმნიშვნელო წარმატება ხვდა წილად, ჩარტში უფრო მეტი წარმატება ჰქონდა Alice in Chains-ის და Jane's Addiction-ის შემოქმედებას, წინ კი იყო ნირვანასთან, Pearl Jam-თან და ზოგადად, გრანჟის მიმართულებასთან შეჯიბრი. Duran Duran-მა პირველად თავისი არსებობის წლების განმავლობაში უარი თქვა ტურნეს გამართვაზე და უკრავდა მხოლოდ კლუბებში და გადაცემებში. კემპბელმა ისინი 1991 წლის დასაწყისში დატოვა და შეუერთდა Soul Asylum-ს და დევიდ ბოუის პერსონალს. დარჩენილმა ოთხეულმა იარსება შემდეგი ექვსი წლის განმავლობაში. 1991 წლის დეკემბერში ჯონ ტეილორმა, 31 წლის ასაკში, იქორწინა 19 წლის მოდელთან/მსახიობთან ამანდა დე კადენესთან. 1992 წლის მარტში მათ ქალიშვილი ეყოლათ.
1992–1996: ოთხეული და ხანმოკლე დაბრუნება
1993 წელს ჯგუფმა გამოსცა Duran Duran, რომელსაც აგრეთვე The Wedding Album ეწოდება - ნიკ ეგანის მიერ შექმნილი გარეკანის გამო, რომელზეც წარმოდგენილია ჯგუფის წევრთა მშობლების ქორწინების ამსახველი ფოტოსურათები და იმ მიზეზით, რომ არ მოხდეს გაუგებრობა, ვინაიდან იგივე სახელწოდებას ატარებს Duran Duran-ის სადებიუტო ალბომი. ამ პირველი „დაბრუნების“ გამოცემა გადაიდო. მოგვიანებით მათი მენეჯერი, ტომი მანზი ამბობდა, რომ ინდუსტრია თავად ეწინააღმდეგებოდა ჯგუფის დაბრუნებას და უფრო მეტად შემდეგი მოდური ჯგუფის გამოჩენა აინტერესებდა. თუმცა, მსმენელების დაინტერესება ახალი სიმღერებით უზრუნველყო გაჟონილმა სინგლმა "Ordinary World". სიმღერა მოხვდა რადიოს როტაციაში დაგეგმილზე თვეებით ადრე, აშშ-ში #3 გახდა, ხოლო ბრიტანეთში - #6. მას აგრეთვე მიენიჭა აივორ ნოველოს ჯილდო.
"Come Undone", კიდევ ერთი სიმღერა ახალი ალბომიდან, ლე ბონის ტექსტით, მოხვდა აშშ-ის ჩარტის #7 პოზიციაზე, ბრიტანეთში კი #13 დაიკავა. როგორც ჯგუფი, ასევე ლეიბლი გაოცებულები იყვნენ ალბომის კრიტიკული და კომერციული წარმატებით (#4 - ბრიტანეთი, #7 - აშშ). ბასისტი ჯონ ტეილორი აპირებდა Duran Duran-ის დატოვებას, მაგრამ ამ ცვლილების გამო დარჩა. ჯგუფის იმ დროისთვის ყველაზე მასშტაბური ტურნე, რომლის ფარგლებში იგი შუა აღმოსავლეთს, ემბარგოსგან გათავისუფლებულ სამხრეთ აფრიკას და სამხრეთ ამერიკასაც ეწვია, რამდენიმე თვის შემდეგ შეჩერდა, ვინაიდან ლე ბონს ხმის იოგები დაუზიანდა. ექვსკვირიანი შესვენების შემდეგ ტურნე განახლდა და კიდევ ხუთ თვეს გაგრძელდა, სხვა ქვეყნებთან ერთად ისრაელში, ტაილანდსა და ინდონეზიაში გამოსვლებით.
1995 წელს ჯგუფმა გამოსცა ქავერ-ვერსიების ალბომი Thank You, რომელშიც შეტანილი იყო ლუ რიდის "Perfect Day"-ს და Melle Mel-ის "White Lines (Don't Don't Do It)"-ის ვერსიები (ორიგინალური შემსრულებლების ბეკ-ვოკალებით). ალბომის ჩასაწერად დროებით დაბრუნდა დრამერი როჯერ ტეილორი, რომელმაც დაუკრა სიმღერებში "Watching the Detectives", "Perfect Day" და "Jeepster" (უკანასკნელი არ გამოცემულა). ალბომის პრეს-რელიზის ვიდეოში რიდმა განაცხადა, რომ Duran Duran-ის მიერ ჩაწერილ ვერსიას თვლიდა მისი სიმღერების ქავერ-ვერსიებიდან საუკეთესოდ. როგორც რობერტ პლანტმა, ასევე ჯიმი პეიჯმა დადებითად შეაფასეს Duran Duran-ის მიერ ჩაწერილი "Thank You", რომლის მიხედვით ალბომს სახელწოდება შეურჩიეს.
1997–2000: ჯონ ტეილორის წასვლა და მეორე ტრიო
Thank You-ს პრომო ტურნეს დასრულების შემდეგ ტეილორმა მონაწილეობა მიიღო ლეიბლ B5 Records-ის დაარსებაში, ჩაწერა სოლო ალბომი, ჩამოაყალიბა Neurotic Outsiders, რომელთან ერთად ტურნეც გამართა, აგრეთვე აღადგინა Power Station, თუმცა, დე კადენესთან გაყრის პერიოდში პროექტი დატოვა და ჯგუფმა არსებობა მის გარეშე განაგრძო. შემდეგი ალბომის Medazzaland ჩაწერის მცდელობების მიუხედავად, 1997 წლის იანვარში, Duran Duran-ის მოყვარულთა შეკრების DuranCon ფარგლებში ტეილორმა გამოაცხადა, რომ ჯგუფს მშვიდად ტოვებდა. კოლექტივში დარჩნენ მხოლოდ ლე ბონი და როუდზი, კუკურულოსთან ერთად. მათ გადაწყვიტეს, კვლავ Duran Duran-ის სახელწოდებით ეარსებათ.
თავისუფალი სიმღერების შექმნის დროს წარმოშობილი კონფლიქტებისგან ჯგუფი დაუბრუნდა სტუდიას და Medazzaland-ისთვის მომზადებული სიმღერების ხელახლა ჩაწერა დაიწყო (ტეილორის ნამუშევარი აღბეჭდილია მხოლოდ ოთხ სიმღერაში). ამ ალბომით კოლექტივი დაუბრუნდა Big Thing-ის მრავალფეროვან ჟღერადობას, დააკომპლექტა რა იგი გიტარის დახლართული სტრუქტურებით და დამუშავებული ვოკალებით. სიმღერა "Out of My Mind" მოხვდა ფილმში „წმინდანი“, თუმცა ნამდვილი სინგლი იყო "Electric Barbarella", რომელიც აშშ-ში გამოიცა და იყო პირველი ინტერნეტ-სინგლი. სიმღერის ვიდეოში სექსუალური რობოტი ფიგურირებს, რომელსაც ჯგუფის წევრები ეთამაშებიან. MTV-ზე იგი არ მოხვედრილა, ვინაიდან ცენზურა შეეხო. "Barbarella" აშშ-ის ჩარტებში 1997 წლის ოქტომბერში #52 პოზიციამდე მივიდა. მიუხედავად იმისა, რომ თავად ალბომი ამ ქვეყანაში 1997 წლის ოქტომბერში გამოვიდა, ბრიტანეთში ოფიციალურად არ გამოცემულა. "Barbarella" მოგვიანებით ბრიტანეთში გამოვიდა, როგორც სინგლი 1998 წლის კომპილაციიდან Greatest და 1999 წლის იანვარში ამ ქვეყნის ჩარტში #23 ადგილამდე ავიდა.
2001–2006: Pop Trash და გაერთიანება
2000 წელს ლე ბონი დაუკავშირდა ჯონ ტეილორს Duran Duran-ის კლასიკური შემადგენლობის აღდგენის შემოთავაზებით. მათ გადაწყვიტეს კუკურულოსთან თანამშრომლობის დასრულება ახალი ალბომის Pop Trash მხარდამჭერი ტურნეს შემდეგ. საკუთარ საიტზე უორენმა დაწერა, რომ Duran Duran-ს ტოვებდა და უბრუნდებოდა თავის 1980-იანების ჯგუფს Missing Persons. მისი გადაწყვეტილება შემდეგ დღეს უკვე Duran Duran-ის ოფიციალურმა საიტმა დაადასტურა. ცნობილი გახდა ისიც, რომ ჯონი, როჯერი და ენდი კვლავ ერთად მუშაობდნენ. კონტრაქტით გათვალისწინებული მოვალეობის შესასრულებლად, წასვლამდე 2001 წლის ივნისში კუკურულომ დაუკრა ჯგუფთან ერთად იაპონიაში, სამ კონცერტზე.
2001, 2002 და 2003 წლებში ჯგუფი მუშაობდა ახალ მასალაზე. თავდაპირველად მათ იქირავეს სახლი სენ-ტროპეში, სადაც ხმის ინჟინერმა მარკ ტინლიმ ააწყო ხმისჩამწერი სტუდია. Duran Duran ლონდონში ჩავიდა და სხვადასხვა პროდიუსერთან საკუთარი თანხებით მუშაობდა (მათ შორის, ნაილ როჯერსთანაც), აგრეთვე ახალი კონტრაქტის მოპოვებას ცდილობდა. ლეიბლების გულის მოგება რთული აღმოჩდა, ამიტომ ჯგუფმა, მათი დაინტერესების მიზნით, ტურნე დაიწყო. მოყვარულების და მედიის გამოხმაურებამ მოლოდინს გადააჭარბა. 2003 წელს მათ, საკუთარი 25 წლიანი იუბილეს აღსანიშნავად მასშტაბური ტურნე გამართეს, რომლის ფარგლებში შედიოდა ტოკიოში ორი დღის განმავლობაში მთლიანად გავსებული სტადიონი. ბილეთები ყოველ ასეთ კონცერტზე რამდენიმე წუთის განმავლობაში გაიყიდა. ტურნეში აგრეთვე შედიოდა მცირე დარბაზებიც. აგვისტოში ისინი გამოვიდნენ 2003 წლის MTV-ის მუსიკალური ვიდეოების დაჯილდოებაზე და მოულოდნელად მიიღეს ჯილდო ცხოვრებისეული წვლილისთვის. ასეთივე ჯილდო მათ ოქტომბერში გადასცა Q-მ. კიდევ ერთი მსგავსი, გამორჩეული წვლილის ჯილდო მიიღეს BRIT Awards-ზე, 2004 წლის თებერვალში.
წარმატებას მოჰყვა კონცერტები ამერიკაში, ავსტრალიაში და ახალ ზელანდიაში - ყველა კონცერტზე სრულად გაყიდული ბილეთებით. ერთ-ერთი მნიშვნელოვანი გამოსვლა იყო Super Bowl XXXVIII-ის ფარგლებში, სადაც კოლექტივმა თამაშის წინ მრავალმილიონიანი აუდიტორიის წინაშე "The Wild Boys" დაუკრა. ახალი სიმღერის "(Reach Up for the) Sunrise" რემიქსი გავრცელდა სხვადასხვა გადაცემაში, ხოლო ჟურნალებმა Duran Duran-ს უწოდეს ყველა დროის ერთ-ერთი უდიდესი ჯგუფი. ბრიტანეთში დაბრუნება Duran Duran-მა აღნიშნა 14 კონცერტით სტადიონის ფორმატში, 2004 წლის აპრილში, მათ შორის იყო ხუთი სრულიად გაყიდული ბილეთებით უემბლიზე. ბრიტანულმა პრესამ, რომელიც მანამდე ჯგუფს ცივად უყურებდა, კონცერტებს თბილად მიმოიხილავდა. Duran Duran-თან ერთად ტურნეს დროს, როგორც კონცერტების „გამხურებლები“ გამოდიოდნენ Goldfrapp და Scissor Sisters. უკანასკნელი ორი კონცერტი, რომელიც გადაიღეს, გამოუშვეს DVD-ის Duran Duran: Live from London სახით, ნოემბერში.
საბოლოოდ, 35-ზე მეტი ახალი სიმღერით, ჯგუფმა ივნისში გააფორმა კონტრაქტი Epic Records-თან და დაასრულა ახალი ალბომი, რომელსაც Astronaut ეწოდა. იგი 2004 წლის ოქტომბერში გამოვიდა, მოხვდა ბრიტანეთის ჩარტის #3 და აშშ-ში - #17 პოზიციაზე, ხოლო პირველი სინგლი "(Reach Up for The) Sunrise" Billboard-ის საცეკვაო ჩარტის #1 პოზიციას იკავებდა, ბრიტანეთის სინგლების ჩარტში კი #5-ზე ავიდა - 1985 წლის "A View to a Kill"-ის შემდეგ ეს Duran Duran-ისთვის სინგლების ჩარტში უმაღლესი პოზიცია იყო. მეორე სინგლი "What Happens Tomorrow" ბრიტანეთში თებერვალში გამოსვლისას #11 ადგილზე მოხვდა. ალბომის 5.1 მიქსზე მუშაობდა ჯერემი უიტლი. ეს ვერსია გამოვიდა Astronaut-ის ორმაგი დისკის გამოცემაში, დამატებითი ვიდეოების თანხლებით.
2005 წლის დასაწყისში გამართული მსოფლიო ტურნეს შემდეგ 2005 წლის აინორ ნოველოს დაჯილდოებაზე Duran Duran-ს გადაეცა სპეციალური ჯილდო გამორჩეული წვლილისთვის, რომელიც მან ბრიტანულ მუსიკაში შეიტანა. ზაფხულში კი Duran Duran გამოვიდა Live 8-ზე, რომში.
2006–2008: Red Carpet Massacre და ენდი ტეილორის მეორედ წასვლა
2006 წლის დასაწყისში ჯგუფმა ჯონ ლენონის "Instant Karma!" ჩაწერა Amnesty International-ის კამპანიისთვის Make Some Noise, ხოლო ჩანაწერი მოხვდა ალბომში Instant Karma: The Amnesty International Campaign to Save Darfur. Duran Duran-მა აგრეთვე დაუკრა ორ მასშტაბურ ღონისძიებაზე - ნობელის პრემიის გადაცემის ცერემონიაზე და 2006 წლის ზამთრის ოლიმპიურ თამაშებზე. ახალ ალბომზე მუშაობა დაიწყეს ჩრდილოეთ კალიფორნიაში, სიმღერების მომზადებით, ხოლო პროდიუსერ მაიკლ პატერსონთან ერთად განაგრძეს ლონდონში და შემდეგ თვეებში აქტიურად მუშაობდნენ. თავდაპირველად მზად ჰქონდათ ალბომის Reportage მასალა - 15 სიმღერის სახით, მაგრამ შემდგომში მის შესახებ სიახლეები აღარ გამოუქვეყნებიათ. სექტემბერში ისინი ნიუ-იორკში ჯასტინ ტიმბერლეიკს და პროდიუსერ Timbaland-ს შეხვდნენ და განიხილეს შესაძლო თანამშრომლობის პირობები. მოგვიანებით ცნობილი გახდა, რომ დაასრულეს მუშაობა სამ სიმღერაზე, მათ შორის - ტიმბერლეიკთან ერთად.
2006 წლის 25 ოქტომბერს ენდი ტეილორმა კიდევ ერთხელ დატოვა Duran Duran. ოფიციალურ განცხადებაში ჯგუფმა აღნიშნა, რომ მათ და ტეილორს შორს წარმოიშვა „რთული სიცარიელე“ და ერთად ვეღარ მუშაობდნენ. ტეილორმა ავტობიოგრაფიაში Wild Boy აღნიშნა, რომ დამნაშავე იყო პრობლემები მენეჯმენტთან, აგრეთვე მიზეზი იყო კლინიკური დეპრესია, რომელიც მამამისის გარდაცვალებას უკავშირდებოდა. გიტარისტის სახით იგი დომინიკ ბრაუნმა ჩაანაცვლა, რომელსაც მანამდე ჯგუფთან უკვე უმოგზაურია. ტეილორის წასვლის შემდეგ Reportage-ზე მუშაობა შეწყვიტეს და მოამზადეს ახალი მასალა Red Carpet Massacre, რომელშიც Timbaland-თან ერთად ჩაწერილი სიმღერები შეიტანეს. ბრაუნი ამ ალბომზე მოწვეული გიტარისტის სახით მუშაობდა.
2007 წლის ივლისში ჯგუფი ორჯერ გამოვიდა უემბლიზე, როგორც პრინცესა დაიანას ხსოვნისადმი მიძღვნილ კონცერტზე, ასევე Live Earth-ზე. 25 სექტემბერს ტიმბერლეიკთან ერთად ჩაწერილი "Falling Down" iTunes-ზე სინგლის სახით გამოვიდა და ცნობილი გახდა, რომ ჯგუფი ახალი ალბომის პრომოკამპანიის ფარგლებში ეთელ ბერიმორის თეატრში, ბროდვეიზე, ცხრა კონცერტს გამართავდა. მოგვიანებით ალბომის წარდგენის ფარგლები გაფართოვდა - გაიმართა კონცერტები ლონდონსა და დუბლინში.
2008 წლის მაისში ჯგუფმა ჩაატარა ტურნეს აშშ ეტაპი, ბრიტანული ჯგუფ Your Vegas-ის მხარდაჭერით. 2008 წლის ივნისში ისინი გამოვიდნენ ლუვრში, საქველმოქმედო კონცერტით, რომელიც მეფე ლუი XV-ის სასადილოს რესტავრირებისთვის თანხის შეგროვებას ითვალისწინებდა. აღსანიშნავია, რომ ეს იყო პირველი შემთხვევა, როდესაც მუსიკალური შემსრულებელი გამოვიდა XVIII საუკუნის მუზეუმში, რაც მანამდე ნებადართული არ ყოფილა.
2008 წლის 2 ივლისს პარიზში მარკ რონსონმა ჯგუფთან ერთად დაუკრა. ერთად მათ შეასრულეს მის მიერ გადამუშავებული როგორც ძველი ჰიტები, ასევე Red Carpet Massacre-ის მასალა. ლე ბონმა იმღერა რონსონის სიმღერები ალბომიდან Version. თუმცა, განსხვავებით Astronaut-ისგან, Red Carpet Massacre ნაკლებად პოპულარული იყო როგორც კომერციულად, ასევე კრიტიკულად, აღნიშნული იქნა რა არაერთგვაროვანი შეფასებებით.
2008 წელს ალბომი Rio მოხვდა სერიაში Classic Albums. ჯგუფმა მონაწილეობა მიიღო ფილმში, რომელიც ამ სერიაში შევიდა, შეასრულა ალბომის სიმღერები და ისაუბრა მისი ჩაწერის შესახებ.
2009–2012: All You Need Is Now
ჯგუფმა Epic Records 2009 წელს დატოვა. 2010 წლის დასაწყისში ცნობილი გახდა, რომ მათ ჩაწერეს "Boys Keep Swinging", რომელიც უნდა შესულიყო დევიდ ბოუისადმი მიძღვნილ ალბომში We Were So Turned On. ალბომის გაყიდვიდან შემოსული თანხა უნდა მიეღო ფონდ War Child-ს. სხვა შემსრულებლებს შორის იყვნენ კარლა ბრუნი, დევენდრა ბანჰარტი, Edward Sharpe & the Magnetic Zeros და Warpaint. ალბომი 2010 წლის 14 სექტემბერს Manimal Vinyl Records-ზე გამოსცეს. სპეციალური 7" სინგლი, Duran Duran-ის და კარლა ბრუნის სიმღერებით, დეკემბერში გამოვიდა.
2010 წლის ნოემბერში Duran Duran-მა გამოაცხადა მეცამეტე სტუდიური ალბომის All You Need Is Now გამოცემის შესახებ. ეს უნდა ყოფილიყო ჯგუფის პირველი ალბომი საკუთარ ლეიბლზე Tapemodern, დამოუკიდებელი ლეიბლ S-Curve Records-ს დისტრიბუციით. იგი თავდაპირველად iTunes-ზე ექსკლუზიურად გამოვიდა, 2010 წლის 21 სექტემბერს და ჩამოტვირთვის ჩარტებში, 15 ქვეყანაში (მათ შორის - ინგლისში) პირველ ადგილს იკავებდა. სასათაურო, პირველი სინგლი 2010 წლის 8 დეკემბერს iTunes-ზე უფასოდ განთავსდა. ალბომის ორი სიმღერის თანაავტორი იყო სესიური გიტარისტი დომინიკ ბრაუნი. 2011 წლის მარტში დაიწყო ალბომის მხარდამჭერი ტურნე. პირველი მოსამზადებელი კონცერტების შემდეგ, რომლებიც ლონდონში ჩაატარეს, 16 მარტს ოსტინში (ტეხასი) ტურნეს ძირითადი ნაწილი გახსნეს.
ალბომის ფიზიკური გამოცემა, რომელიც სხვადასხვა სახით გამოვიდა, სიმღერების ვრცელი სიით, გამოჩნდა 2011 წლის მარტში. CD-ზე მოხვდა თოთხმეტი სიმღერა და კიდევ ხუთი, რომელიც ციფრულ ვერსიაში არ შეიტანეს - "Mediterranea", "Other People's Lives", "Too Bad You're So Beautiful", "Diamond in the Mind" და "Return to Now". ვიდეოში, რომელიც ჯგუფის საიტზე 2011 წლის თებერვალში გამოქვეყნდა, როუდზმა აღნიშნა, რომ ისინი მუშაობდნენ კიდევ ოთხ სიმღერაზე - "Too Close to the Sun", "Early Summer Nerves", "This Lost Weekend" და "Networker Nation". ალბომი, ფიზიკური ფორმით გამოცემისთანავე ბრიტანეთის ჩარტში #11 პოზიციაზე მოხვდა, ხოლო Billboard-ში - #29-ზე.
2011 წლის 25 თებერვალს, მილანში სტუმრობისას, ჯგუფმა XX საუკუნის სტილის სიმბოლოს ჯილდო მიიღო, ისევე, როგორც ქალაქის სიმბოლური გასაღები, რომელიც მათ ქალაქის მერმა ლეტიცია მორატიმ გადასცა.
2011 წლის 23 მარტს ჯგუფი ლოს-ანჯელესში გამოვიდა, Unstaged: An Original Series from American Express-ის მეორე სეზონის ფარგლებში. კონცერტს იღებდა დევიდ ლინჩი. გამოსვლა გადაიცემოდა პირდაპირ ეთერში YouTube-ზე. სცენაზე კოლექტივს შეურთდა ჯერარდ უეი (My Chemical Romance), ისევე, როგრც ბეთ დიტო (Gossip) და კელისი (რომელმაც ახალი ალბომის სიმღერის "The Man Who Stole a Leopard" ჩაწერაში მონაწილეობა მიიღო). 2011 წლის 17 აპრილს ჯგუფი კალიფორნიაში, კოაჩელას მუსიკალურ ფესტივალზე გამოვიდა. 2011 წლის მაისში ცნობილი გახდა, რომ ლე ბონს ჰქონდა ლარინგიტი, რამაც საფრთხის ქვეშ დააყენა ტურნეს გაგრძელება. შესვენების შემდეგ, 2012 წლის 1 მაისს ცნობილი გახდა, რომ ჯგუფი ლონდონში ზაფხულის ოლიმპიური თამაშების გახსნის ცერემონიის პარალელურად, ჰაიდ-პარკში 27 ივლისს გამოვიდოდა. ინგლისის სახელით გამოსულ Duran Duran-ს აგრეთვე შეუერთდნენ Snow Patrol (ჩრდილოეთი ირლანდია), Stereophonics (უელსი) და პაოლო ნუტინი (შოტლანდია). 2012 წლის აგვისტოს ბოლოს, 18 თვიანი ტურნეს დასრულებამდე ერთი კვირით ადრე, აშშ-ში დაგეგმილი კონცერტები გააუქმეს, ვინაიდან ნიკ როუდზი ვირუსით დაავადდა.
2013–დღემდე: Paper Gods
2013 წლის 4 მარტს ჯგუფი დაბრუნდა სტუდიაში, მეთოთხმეტე სტუდიურ ალბომზე სამუშაოდ. დეკემბერში მათ შეისვენეს. 31 დეკემბერს Duran Duran-მა გამოაქვეყნა მიქსტეიპი, რომელზეც ჯონ ტეილორი მოყვარულებს მადლობას უხდიდა. 2014 წლის 10 თებერვალს ჯგუფის წევრები ორ გუნდთან მუშაობდნენ ახალი სიმღერების გუნდის პარტიებზე.
Red Hot Chili Peppers-ის ყოფილ გიტარისტი ჯონ ფრუშანტე მუშაობდა Duran Duran-ის რამდენიმე ახალ სიმღერაზე. ეს დადასტურდა 2014 წლის აპრილში ოფიციალურ საიტზე გამოქვეყნებული განცხადებით, რომელშიც ნათქვამი იყო, რომ ჯონი Duran Duran-თან ერთად არ იმოგზაურებდა, მაგრამ „მისი გიტარა ალბომზე შესანიშნავად ჟღერს.“
2015 წლის 15 ივნისს ოფიციალურად გახდა ცნობილი ახალი ალბომის სახელწოდება Paper Gods და გამოცემის თარიღი - იმავე წლის 11 სექტემბერი. იმავე კვირაში Microsoft-ის Xbox Music-ზე გამოვიდა ალბომის პირველი სინგლი "Pressure Off". სიმღერა მოგვიანებით Google Play Music-ზეც გამოუშვეს. ცნობილი გახდა ბრიტანული და აშშ-ის კონცერტების თარიღებიც.
ალბომი გამოსვლისთანავე Billboard 200-ის #10 პოზიციაზე მოხვდა, რაც ჯგუფისთვის მანამდე 22 წლის განმავლობაში უმაღლესი სადებიუტო პოზიცია იყო იტალიის ჩარტში Paper Gods #2 იყო, ნიდერლანდებში - #4, ხოლო გაერთიანებულ სამეფოში - #5.
2016 წლის 7 ივლისს ცნობილი გახდა, რომ ნიკ როუდზს ტურნეს Paper Gods დარჩენილი კონცერტების მსვლელობისას ჩაენაცვლებოდა MNDR.
2016 წლის დეკემბერში ჯგუფის წევრებმა წააგეს სასამართლო საქმე Gloucester Place Music-თან, EMI Music Publishing-ის შვილობილთან, ცდილობდნენ რა უფლების დაბრუნებას პირველ სამ ალბომზე. როუდზი: „კონტრაქტს ხელი მოვაწერეთ, როგორც მიამიტმა მოზარდებმა, სამი ათწლეულის წინ, მაშინ ჯერ ვიწყებდით და ბევრი არაფერი ვიცოდით...ამრიგად, ეს გადაწყვეტილება ჩვენი დროის სიმღერების ავტორებისთვის ცუდ მაგალითს ქმნის.“
გავლენა
როუდზი პროდიუსერის სახით მუშაობდა Kajagoogoo-ს ალბომზე White Feathers და მის #1 სინგლზე "Too Shy", ისევე, როგორც The Dandy Warhols-ის ალბომზე Welcome to the Monkey House. ჯგუფის მუსიკას იყენებდა სხვადასხვა ჰიპ-ჰოპ შემსრულებელიც. აღსანიშნავია The Notorious B.I.G.-ის სიმღერაში გამოყენებული "Notorious"-ის ნაწყვეტი. მრავალ შემსრულებელს Duran Duran-ის სიმღერების საკუთარი სიმღერა ჩაუწერია ან კონცერტზე დაუკრავს.
ჰიდეკი კამიამ, ჰიტური ვიდეო თამაშ Devil May Cry-ს ავტორმა, 2005 წელს აღნიშნა, რომ ჯონ ტეილორი თამაშის მთავარი გმირის დანტეს პროტოტიპად გამოიყენა.
მუსიკალური ვიდეოები
MTV-ის საკაბელო ტელევიზია და ჯგუფი თითქმის ერთ პერიოდში გამოჩნდნენ და ყოველმა მათგანმა მეორეზე დიდი გავლენა მოახდინა. MTV-ის სჭირდებოდა ვიდეოები ქარიზმატული შემსრულებლებით. ლეს გარლანდმა, არხის ერთ-ერთმა აღმასრულებელმა ვიცე-პრეზიდენტმა პერსონალს უჩვენა "Hungry Like the Wolf" და მისი გაშვება ურჩია. მოგვიანებით იგი აღნიშნავდა, რომ ეს იყო „ყველა დროის უდიდესი ვიდეო“, რაც კი უნახავს. ჯგუფის მიერ გადაღებული ვიდეო გავლენიანი იყო რამდენიმე კუთხით. ისინი ვიდეოებს იღებდნენ ეგზოტიკურ ადგილებში, როგორიც იყო შრი-ლანკა და ანტიგუა, რითაც შექმნეს დასამახსოვრებელი კადრები, განსხვავებული იმ პერიოდის დაბალბიუჯეტიანი, სცენაზე გადაღებული ვიდეოებისგან. აგრეთვე აღსანიშნავია, რომ ისინი არა უბრალოდ უკრავდნენ ინსტრუმენტებზე, აგრეთვე მონაწილეობდნენ ვიდეოების სიუჟეტებში (ასეთია "Hungry Like the Wolf", "The Wild Boys" და სხვები). მიუხედავად იმისა, რომ მუსიკალური ვიდეოები უკვე ვითარდებოდნენ ამ მიმართულებით, ჯგუფმა შეიტანა სტილისტური მოდა, რაც გამოიხატებოდა სწრაფ მონტაჟში, მიმზიდველ გრაფიკულ დიზაინში და სიურრეალისტურ ჩანართებში.
Duran Duran აგრეთვე იყო ერთ-ერთი პირველი ჯგუფი, რომელიც ვიდეოებს პროფესიონალური კინოკამერით იღებდა, 35 მმ-იან ფირზე და არა ვიდეოფირზე, რის გამოც მათი ვიდეოების ხარისხი უფრო მაღალი იყო. MTV-ის ეთერში ამ ვიდეოების მოხვედრამ ჯგუფს გაუხსნა გზა ამერიკულ რადიო სადგურებში, რომლებიც, ტრადიციულად, ბრიტანული მუსიკით არ ინტერესდებოდნენ. თავდაპირველად MTV არ მაუწყებლობდა სხვა ქვეყნებში, გარდა აშშ-სი, ამიტომ მნიშვნელოვანი იყო, რომ ამ ქვეყანაში გაიზარდა მოთხოვნა ევროპულ ჯგუფებზე Duran Duran, Tears for Fears, Def Leppard და სხვებზე, რომლებიც ხარისხიან ვიდეოებს უშვებდნენ.
ჯგუფის ეგზოტიკური ვიდეოები "Rio", "Hungry Like The Wolf" და "Save A Prayer", აგრეთვე სიურრეალისტური "Is There Something I Should Know?" გადაიღო მომავალმა კინორეჟისორმა რასელ მალკეჰიმ, რომელმაც ჯგუფისთვის საერთო ჯამში 11 ვიდეო შექმნა. კოლექტივი ყოველთვის არჩევდა ნოვატორული ხელწერის მქონე რეჟისორებს. ასეთები არიან დენ ჩემბერლენი და ელენ ფონ უნვერთი, ჩინელი ჩენ კეიჯი, დოკუმენტური ფილმების რეჟისორი ჯულიენ ტემპლი და სხვები. ნიკ როუდზი: „ვიდეო ჩვენთვის იგივეა, რაც პინკ ფლოიდისთვის - სტერეო.“
1984 წელს ჯგუფმა სტადიონებზე გამართულ შოუებში შეიტანა ვიდეო ტექნოლოგიები და იყო ერთ-ერთი პირველი, რომელიც ახალ ვიდეო ეკრანებს სცენაზე იყენებდა. შემდგომში მათ კონცერტები გადაიღეს IMAX-ის და 360 გრადუსიან პანორამულ ფორმატებში. საუკუნის დასასრულს ისინი გამოჩნდნენ ვიდეოსთან დაკავშირებულ მრავალ რეიტინგში - MTV-ის სიაში "ყველა დროის 100 უდიდესი ვიდეო" მოხვდა "Hungry Like the Wolf" (#11), ხოლო "Girls on Film" #68 ადგილზე იყო; "VH1-ის 100 უდიდეს ვიდეოში" "Hungry" #31 იყო, ხოლო "Rio" - #60. MTV-იმ "Hungry" ყველა დროის ყველაზე ხშირად ნაჩვენები ვიდეოების სიაში #15-ად დაასახელად.
ჯგუფმა რამდენიმე ვიდეო კომპილაციაც გამოსცა, დაწყებული სასათაურო ვიდეო ალბომით Duran Duran (რომელმაც გრემის ჯილდო მიიღო) - 2004 წლის 2 დისკიანი DVD კომპილაციამდე Greatest, რომელშიც მოხვდა რამდენიმე ვიდეოს ალტერნატიული ვერსიაც. გარდა ამ უკანასკნელისა, 2004 წელს DVD-ზე აგრეთვე გამოიცა დოკუმენტური Sing Blue Silver და საკონცერტო ფილმი Arena (ორივე თავდაპირველად 1984 წელს გამოვიდა). Live from London, 2004 წელს უემბლიზე გამართული ერთ-ერთი კონცერტით, 2005 წლის შემოდგომაზე გამოსცეს.
სხვა ვიდეო კოლექციები, საკონცერტო თუ დოკუმენტური ფილმები მხოლოდ ვიდეოფირზე გამოიცა. ჯგუფს ჯერ არ აქვს გამოცემული საკუთარი მუსიკალური ვიდეოების სრული ანთოლოგია. მათი თქმით, არსებობს გამოუცემელი საკონცერტო და დოკუმენტური კადრები, რომლებიც წლების განმავლობაში დაგროვდა. ისინი იმედოვნებენ, რომ ოდესმე მათი მონტაჟი დასრულდება და გამოსცემენ ამ მასალას. უკანასკნელი წლების ვიდეოებს შორის არის "Falling Down" (2007). "Girl Panic" 2011 წლის 8 ნოემბერს გამოვიდა. მასში მონაწილეობა მიიღეს მსოფლიოს ცნობილმა სუპერმოდელებმა, რომელთა შორის არიან იასმინ ლე ბონი, სინდი კროუფორდი, ნაომი კემპბელი, ევა ჰერციგოვა და ჰელენა კრისტინსენი, რომლებიც თავად ჯგუფის წევრებს განასახიერებენ. ვიდეოს რეჟისორია იუნას ოკერლუნდი.
ტურნეს პერსონალი
(სია არასრულია)
სქოლიო
კატეგორია:ინგლისური პოპ-ჯგუფები კატეგორია:ინგლისური როკ-ჯგუფები კატეგორია:1978 წელს ჩამოყალიბებული ჯგუფები კატეგორია:Parlophone-ის შემსრულებლები კატეგორია:Duran Duran
Polyrhachis semiaurata
Polyrhachis semiaurata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
მსოფლიო ჩემპიონატი ჭადრაკში ქალთა შორის
მსოფლიო ჩემპიონატი ჭადრაკში ქალთა შორის იმართება 1927 წლიდან ფიდეს ეგიდით.
ისტორია
მინი|[[მაია ჩიბურდანიძე ნანა ალექსანდრიას წინააღმდეგ]] thumb|მსოფლიო ჩემპიონატი ჭადრაკში ქალთა შორის, ტირანა, 2011 XX საუკუნის დასაწყისში ჭადრაკმა საკმაო პოპულარობა მოიპოვა ქალთა შორის და ფიდემ გადაწყვიტა ჩაეტარებინა მსოფლიოს ჩემპიონატი ქალთა შორისაც. მსოფლიოს ჩემპიონატების ჩატარების სისტემა რამდენიმეჯერ შეიცვალა. 1927-1939 წლებში ჩატარდა 7 ტურნირი და ერთი მატჩი მსოფლიო პირველობაზე.
ვერა მენჩიკის გარდაცვალების 1944 შემდეგ ფიდემ 1949-1950 წლების გასაყარზე მოსკოვში ჩაატარა ტურნირი მსოფლიოს უპირველესი მოჭადრაკე ქალის გამოსავლენად. ამავე დროს შემოიღო მკაცრი სამწლიანი ციკლი. ეს ციკლი იწყებოდა ზონალური ტურნირებით, შემდეგ ზონებში გამარჯვებული მოჭადრაკეები პრეტენდენტთა ტურნირებში (მატჩებში) არკვევდნენ, თუ ვინ უნდა შეხვედროდა მომქმედ მსოფლიოს ჩემპიონს. 1971 წლიდან მსოფლიოში ქალთა ჭადრაკის სულ უფრო მზარდ პოპულარიზაციასთნ დაკავშვრებით, ფიდემ ზონალური ტურნირების შემდეგ დაუმატა კიდევ ერთი ეტაპი საზონათაშორისო ტურნირი, რომელიც არკვევდა პრეტენდენტთა ვინაობას. პრეტენდენტთა ტურნირის (მატჩების) გამარჯვებული კი ხვდებოდა მომქმედ მსოფლიოს ჩემპიონს 16 პარტიან მატჩში. 80-ანი წლების შუა ხანებიდან სამწლიანი ციკლი ორწლიანად გადაკეთდა. 2000 წლიდან ფიდემ შეცვალა სისტემა და მსოფლიოს ჩემპიონის გამოვლენა ე.წ. „ნოკაუტ-სისტემით“ დაიწყო.
2008 წელს ფიდემ კიდევ ერთხელ შეცვალა ჩემპიონატის ჩატარების სისტემა. 2009-2010 წლებში ჩატარდა 6 „გრან-პრის“ ტურნირი. მოჭადრაკეებს თავად არჩევდა ფიდე. თითოეული მოჭადრაკე ვალდებულია მონაწილეობა მიიღოს მინიმუმ ოთხ ტურნირში. შემოღებულ იქნა ქულათა დარიცხვის სისტემა. ტურნირების დამთავრების შემდეგ პირველ ადგილზე გასული მოჭადრაკე საჩემპიონო მატჩში შეხვდება მსოფლიოს ჩემპიონს.
რესურსები ინტერნეტში
* კატეგორია:ჭადრაკის ისტორია
Ps (იუნიქსი)
ბრძქნება ps (ინგლისურად process) გაჩვენებთ კომპიუტერში გაშვებული პორცესების (პროგრამების) სიას.
მაგალითები
აქტიურ ტერმინალში მიმდინარე პროცესები:
# ps PID  TTY          TIME CMD 7431 pts/0    00:00:00 su 7434  pts/0    00:00:00 bash 18585 pts/0   00:00:00 ps
გარკვეული პროცესის ინფრომაციების სანახავად შეგიძლიათ ბრძანება ps-თან ერთად გამოიყენოთ ბრძანება grep-ი.
ინფორმაციები opera ბრაუზერის შესახებ:
bash-3.1# ps -A | grep opera 2763 tty1    00:08:02 opera 2863 tty1    00:01:03 operapluginwrap 2864 tty1    00:00:00 operapluginclea
რესურსები ინტერნეტში
კატეგორია:იუნიქსი კატეგორია:სტანდარტული იუნიქსის პროგრამები
ბრაზილიის შტატები
ბრაზილიის შტატები (estados brasileiros) — ბრაზილია ფედერაციული რესპუბლიკაა, შედგება 26 შტატისა (estados) და ერთი ფედერალური ოლქისაგან, რომელიც მოიცავს დედაქალაქ ბრაზილიას. შტატები ძირითადად ისტორიულია, თუმცა ზოგიერთი საზღვარი ამ წესს არ ემორჩილება. 1955 წელს პრეზიდენტმა ჟუან კაფე ფილიუმ გოიასის შტატიდან გამოყო ტერიტორია ფედერალური ოლქისათვის. ოლქს ესაზღვრება გოიასი და მინას-ჟერაისი.
პირველი ადმინისტრაციული დანაყოფი ბრაზილიაში იყო მემკვიდრეობითი საკაპიტნოები.
იბერიის უნიის (1580-1640) შემდეგ პორტუგალიის სამფლობელოები სამხრეთ ამერიკაში კიდევ უფრო გაიზარდა და ტერიტორიები დაიყო საკაპიტნოებად, სამეფო საკაპიტნოებად და პროვინციებად.
1822 წელს, დამოუკიდებლობის მოპოვების შემდეგ ბრაზილია გახდა იმპერია და ყველა საკაპიტნო პროვინციად გადაიქცა. კოლონიურ პერიოდში არსებული თითქმის ყველა საზღვარი ხელუხლებელი დარჩა. 1889 წელს კი ბრაზილიის რესპუბლიკად გამოცხადების შემდეგ ყველა პროვინციას შტატი ეწოდა.
ბრაზილიის შტატების სია
ქვემოთ მოყვანილ ცხრილში, ჩამოთვლილია ბრაზილიის შტატები.
რესურსები ინტერნეტში
კატეგორია:ბრაზილიის შტატები კატეგორია:ბრაზილია
კაიო-კოკოს აეროპორტი
კაიო-კოკოს აეროპორტი (Aeropuerto de Cayo Coco) — ყოფილი აეროპორტი კუნძულ კაიო-კოკოზე (კუბა). წარმოადგენდა საერთაშორისო კომერციულ აეროპორტს, რომელიც ფუნქციონირებდა 2002 წლამდე. ასრულებდა ჩარტერულ რეისებს ევროპელი და კანადელი ტურისტებისთვის. ასაფრენ-დასაჯდომი ზოლი დღეისათვის ემსახურება საავტომობილო გზის ახალ მარშრუტს.
2002 წლიდან კაიო-კოკოს აეროპორტი შეცვალა ხარდინეს-დელ-რეის აეროპორტმა.
რესურსები ინტერნეტში
კატეგორია:კუბის აეროპორტები
დენიელ ლიბესკინდი
thumb|დენიელ ლიბესკინდი thumbnail|იმპერიული ომის მუზეუმის ჩრდ. ფასადი, მანჩესტერი დენიელ ლიბესკინდი (Daniel Libeskind; დ. 12 მაისი, 1946, ლოძი, პოლონეთი) — ნაცისტთა ჰოლოკოსტს გადარჩენილ ებრაელთა შვილი, აშშ-ის ნატურალიზებული მოქალაქე 1965 წლიდან, არქიტექტორი.
განათლება
სწავლობდა ბრონქსის საშუალო სკოლაში. შემდეგ ისრაელში აგრძელებს მუსიკის სწავლას და აკორდეონის ვირტუოზი შემსრულებელი ხდება ნიუ-იორკში პრესტიჟულ კუპერის ხელოვნებისა და მეცნიერების განვითარების გაერთიანებაში არქიტექტურის ხარისხისთვის სწავლის დაწყებამდე. 1972 წელს ესექსის უნივერსიტეტის ხარისხს იღებს არქიტექტურის ისტორიასა და თეორიაში. 1989 წლიდან ბერლინში ცხოვრობს მეუღლესა და სამ შვილთან ერთად. მისი არქიტექტურა გამოირჩევა არასწორი კუთხეებით, გადამკვეთი გეომეტრიული ფიგურებით და წყვეტილი ხაზებით, მანერით, რომელიც გამუდმებით იპყრობს გარშემომყოფთა ყურადღებას. მისი ძირითადი ნამუშვრები მუზეუმებისა და გალერეების შენობებია.
რესურსები ინტერნეტში
კატეგორია:ამერიკელი არქიტექტორები კატეგორია:დაბადებული 1946 კატეგორია:დაბადებული 12 მაისი
ნემოს ძიებაში
ნემოს ძიებაში (Finding Nemo) — 2003 წლის ამერიკული კომპიუტერული ანიმაციური ფილმი, შექმნილი პიქსარის ანიმაციური სტუდიის მიერ. ფილმის რეჟისორები არიან ენდრუ სტენტონი და ლი უნკრიხი, სცენარი კი სტენტონს ეკუთვნის. სურათი მოგვითხრობს კლოუნი თევზი მარლინის შესახებ, რომელიც ლურჯ ქირურგ დორისთან ერთად ეძებს შვილს, ნემოს. მთავარ პერსონაჟებს ახმოვანებენ ალბერტ ბრუკსი, ელენ დეჯენერესი და ალექსანდერ გულდი.
ფილმმა დაიმსახურა დადებითი შეფასებები და აიღო ოსკარი საუკეთესო ანიმაციური ფილმისთვის. მისმა შემოსავალმა 868 მილიონი აშშ დოლარი შეადგინა, რითაც 2003 წლის ფილმთა კინოგაქირავების ლიდერთა სიაში მეორე ადგილი დაიკავა, ჩამორჩა რა ფილმს ბეჭდების მბრძანებელი: მეფის დაბრუნება. სურათის DVD არის ყველა დროის ყველაზე მეტად გაყიდვადი DVD. 2006 წლისთვის გაყიდული იყო მისი 40 მილიონი ეგზემპლარი. 2008 წელს ამერიკული კინოს ინსტიტუტმა ყველა დროის საუკეთესო ანამაციურ ფილმების ნუსხაში მას მეათე პოზიცია არგუნა.
სქოლიო
კატეგორია:2003 წლის ანიმაციური ფილმები კატეგორია:ამერიკული ანიმაციური ფილმები კატეგორია:პიქსარის ანიმაციური ფილმები
რონან კიტინგი
რონან პატრიკ ჯონ კიტინგი (დ. 1977 წლის 3 მარტს) — ირლანდიელი სიმღერების ავტორი და მომღერალი. ცნობილი გახდა ჯგუფით Boyzone. გარდა ამისა, აქვს წარმატებული სოლო-კარიერა. გამოცემული აქვს 5 ძირითადი სტუდიური ალბომი.
Игромания
Игрома́ния — ყოველთვიური, მრავალპლატფორმული რუსული ჟურნალი ვიდეო თამაშების შესახებ, რომელიც დაარსებული იქნა ევგენი ისუპოვისა და ალექსანდრე პარჩუკის მიერ. გამოიცემა 1997 წლიდან Техномир-ის მიერ (2013 წელს შეეცვალა სახელი Игромедиа-თი). Игрома́ния ითვლება ერთ-ერთ წამყვან რუსულ ჟურნალად ვიდეო თამაშების თემატიკაზე.
ჟურნალი ფლობს საიტს Igromania.ru, რომელიც აქვეყნებს სიახლეებს, მიმოხილვებსა და ანალიტიკურ სტატიებს ვიდეო თამაშებისა და ფილმების შესახებ. საიტს ასევე გააჩნია საკუთარი ფორუმი.
შეფასების სისტემა
იგრომანია იყენებს შეფასების ათ ბალიან სისტემას. 2001 წლიდან მოყოლებული მაქსიმალური შეფასება მიიღო შემდეგმა თამაშებმა:
სქოლიო
კატეგორია:1997 წელს დაარსებული ჟურნალები კატეგორია:რუსული ვიდეო თამაშების ჟურნალები კატეგორია:რუსული ყოველთვიური ჟურნალები
იქთიოზავრები
იქთიოზავრები (Ichthyosauria) — ნამარხ ქვეწარმავალთა რიგი იქთიოპტერიგიების ქვეკლასისა. არსებობდნენ გვიანი ტრიასულიდან გვიანი ცარცული პერიოდის დასაწყისამდე, განსაკუთრებით გავრცელდნენ იურულ პერიოდში. მათი თუთუსტარისებრი, გვერდებზე შებრტყელებულს სხეულის სიგრძე 12 მ აღწევდა. ჰქონდათ ერთი ზურგის ფარფლი და მძლავრი კუდის ფარფლი, ძლიერ დამოკლებული კიდურები საჭის ფუნქციას ასრულებდნენ. ნესტოები თავის ქალაზე უკან გადაადგილებული, დაგრძელებული ყბები აღჭურვილი ჰქონდათ ხშირი და წვეტიანი კონუსური კბილებით, დიდი ზომის თვალები — დაცული სკლეროტული ფირფიტებით. იქთიოზავრები ცოცხლადმშობი ცხოველები იყვნენ.
ლიტერატურა
კატეგორია:გადაშენებული ქვეწარმავლები *
მრავალფარფლასნაირნი
მრავალფარფლასნაირნი (Polypteriformes) — თევზების რიგი ხრტილიანი განოიდების ქვეკლასისა. ცნობილია ადრეული ცარცული პერიოდის ნამარხებიდან. დაფარული არიან განოიდური ქერცლით. ზურგის ფარფლი წარმოდგენილია 5–18 მცირე ზომის ფარფლით, რომლებიც შედგებიან ერთი ეკლისგან და მასზე მიმაგრებული რბილი სხივებისგან. ზედა ყბა მტკიცედაა ქალაზე მიბმული. ნაწლავებში სპირალური სარქველია. სასუნთქად ნაწილობრივ ფილტვებს იყენებენ. მალები გაძვალებული ცენტრებით და ნერვული არხებითაა. სახეობების მაქსიმალური სიგრძე 90 სმ-მდეა, თუმცა უმრავლესობა 30 სმ-ზე მოკლეა. რიგი მოიცავს ერთადერთ ოჯახს — მრავალფარფლასებრნი (Polypteridae).
სქოლიო
*
ვლადიმირ I დიდი
ვლადიმირ სვიატოსლავის ძე დიდი (ძვ. რუს. Володимѣръ Свѧтославичь; ზოგჯერ უწოდებენ (ძვ. სლავურად): ვოლოდიმირ; დ. 958 — გ. 15 ივლისი, 1015, ბერესტოვო) — კიევის რუსეთის დიდი მთავარი, მართლმადიდებელი ეკლესიის წმინდანი, ხსენების დღე არის ძველი სტილით 15 ივლისი, ახალი სტილით — 28 ივლისი. იყო კიევის დიდი მთავარი. მან მიიღო ქრისტიანობა და იგი გამოაცხადა სახელმწიფო რელიგიად 988 წელს.
ცხოვრება
მინი|ვლადიმირ I-ის ნათლობა, [[ვიქტორ ვასნეცოვი, (1890)]] მოციქულთასწორი ვლადიმირი (წმიდა ნათლისღებით — ბასილი) ნეტარი ოლღას (ხს. 24 ივლისს) შვილიშვილი და კიევის მთავრის, სვიატოსლავის უმცროსი ძე იყო. მისი დედა, მალუშა — სიკვდილით დასჯილი დრევლიანთა მთავრის ტყვექმნილი ასული, გათხოვებამდე ოლღას მეკუჭნავედ მსახურობდა. ტახტის მემკვიდრე ძის მხევალთან შეუღლებით განრისხებულმა ოლღამ რძალი სასახლეს განარიდა. თავის სამშობლოში გაგზავნა, ვიბუტის მახლობლად. სწორედ აქ 958 წელს დაიბადა ქვეყნის მომავალი განმანათლებელი.
ვლადიმირი ნათლისღებამდე სისასტიკითა და დაუნდობლობით გამოირჩეოდა. 980 წელს მან ცბიერებით ჩაიგდო ხეში კიევის სამთავრო, ძმა — იაროპოლკ სვიატოსლავი კი სიცოცხლეს გამოასალმა. უსჯულო მთავარი სრულ თავისუფლებას აძლევდა ვნებებს და, ამასთან, თავგამოდებული კერპთმსახურიც იყო: თავისი სასახლის მახლობლად, მაღალ მთაზე მან პერუნის ახალი, ვერცხლის თავიანი ქანდაკი დაადგმევინა. სწორედ ვლადიმირის ბრძანებით შესწირეს პერუნს მსხვერპლად თეოდორე ვარიაგი და მისი ძე იოანე (მათ ხსენებას რუსეთის ეკლესია 12 ივლისს აღასრულებს).
როცა ხმა გავარდა, რუსეთის მთავარი სარწმუნოების გამოცვლაზე ფიქრობსო, მისკენ გაემართნენ სხვადასხვა სჯულის მქადაგებლები. მთავარზე განსაკუთრებული შთაბეჭდილება მოახდინა ბერძენმა ბერმა.
მთავარმა ვლადიმირმა საბოლოოდ გადაწყვიტა, მართლმადიდებლური წესით მონათლულიყო, მაგრამ, როგორც წარმართს, დამამცირებლად მიაჩნდა, თხოვნით მიემართა ბიზანტიელთათვის; ამიტომ ერთი წლის შემდეგ მან საბერძნეთზე გაილაშქრა და ბერძენ იმპერატორებს, ბასილისა და კონსტანტინეს შეუთვალა, თუ თქვენს დას — ანა პორფიროგენიტას არ მომათხოვებთ, კონსტანტინოპოლს დავიპყრობო.
სამეფო ოჯახისათვის ბარბაროსთან ნათესაური კავშირი არ იყო სჯულისმიერი და სასურველი, მაგრამ მეამბოხე მხედართმთავრების — ბარდა სკლიაროსისა და ბარდა ფოკას შფოთით შერყეულ ქვეყანას ვლადიმირთან ბრძოლა ისეთ დიდ საფრთხეს უქმნიდა, რომ ბასილი და კონსტანტინე იძულებულნი გახდნენ, დამორჩილებოდნენ ვლადიმირის წინადადებას, პირობად კი ქრისტიანობის მიღება შესთავაზეს.
მალე ხერსონში დიდებულებისა და ღვთისმსახურების თანხლებით ჩავიდა მეფის ასული ანა. აქ მან შეიტყო, რომ რამდენიმე დღის წინ ვლადიმირი დაბრმავებულიყო, ამას ღმერთების რისხვას აწერდა და, შიშით შეპყრობილს, ნათლობის სურვილი მინავლებოდა. წარმართ მთავარს კეთილმსახურმა სასძლომ შეუთვალა:
გაქრისტიანებული მთავარი დაქორწინდა ანაზე და კიევში დაბრუნდა. მასთან ერთად კიევში ჩავიდნენ ბიზანტიიდან გაგზავნილი მიტროპოლიტი, ექვსი ეპისკოპოსი და მღვდელმსახურნი. მთავარი გაეყარა თავის მრავალრიცხოვან ცოლებს, თორმეტი ვაჟიშვილი კი ნათლობაზე დაითანხმა. შემდეგ ვლადიმირმა მთელი ქალაქის მცხოვრებლებს უხმო ნათლისღებისთვის: .
ამის შემდეგ მოციქულთასწორი მთავარი დაუცხრომლად იღვწოდა ქვეყანაში მართლმადიდებლური სარწმუნოების გასავრცელებლად. სასტიკი წარმართი ღვთისმოშიშ და გულმოწყალე ქრისტიანად იქცა, მის სასახლეში მისული გლახაკები უხვად იღებდნენ მოწყალებას. წვეულებებზე ჩვეულებად იყო მიღებული წმიდა წერილის კითხვა.
მან სიცოცხლეშივე დაუნაწილა სამთავრო ძეებს. მათ შორის შფოთი ატყდა, გარეშე მტერიც შემოეჯარა ქვეყანას. სრულიად მარტო დარჩენილმა მთავარმა 1015 წლის 15 ივლისს დაასრულა სიცოცხლე.
წმინდა ვლადიმირის ცხედარი თეოდორეს და იოანეს მოწამეობის ადგილას მის მიერვე აგებულ ყოვლადწმიდა ღვთისმშობლის სახელობის ტაძარში დაკრძალეს მეუღლის, ანას გვერდით. 1635 წელს აღესრულა მისი უხრწნელი ნაწილების აღმოყვანება.
პატი სმითი
პატი სმითი (Patti Smith; დ. 30 დეკემბერი, 1946) — ამერიკელი მომღერალი, სიმღერების ავტორი, მუსიკოსი, მწერალი და პოეტი, რომელიც  თავისი სადებიუტო ალბომით „Horses“ ნიუ-იორკის პანკ-როკის მოძრაობის ერთ-ერთი გავლენიანი წარმომადგენელი გახდა.
1946-1967 წლები, ადრეული ცხოვრება
პატრისია ლი სმითი დაიბადა 1946 წლის 30 დეკემბერს ჩიკაგოში. დედამისი, ბევერლი სმითი, ჯაზის მომღერალი იყო, რომელიც მოგვიანებით მიმტანი გახდა. მამამისი, გრენ სმითი, მექანიკოსად მუშაობდა. პატი ოთხი ბავშვიდან უფროსი იყო. როდესაც იგი 4 წლის გახდა, მისი ოჯახი საცხოვრებლად ჩიკაგოდან ფილადელფიაში გადავიდა.
პატის ადრეული წლებიდანვე უყვარდა მუსიკა და მისი გავლენის ქვეშ იყო. 1964 წელს დაამთავრა სკოლა და მუშაობა ქარხანაში დაიწყო. 1967 წლის 26 აპრილს გააჩინა თავისი პირველი ქალიშვილი და გადაწყვიტა, რომ იგი გაეშვილებინა.
1967-1973 წლები, ნიუ-იორკი
1967 წელს პატიმ დატოვა უნივერსიტეტი და ნიუ-იორკში, მანჰეტენში გადავიდა. იგი მუშაობდა წიგნების მაღაზიში, პოეტ მეგობართან, ჯენეტ ჰამილთან ერთად. მუშაობისას გაიცნო ფოტოგრაფი რობერტ მეპლეტორპი. პატის და მეპლეტორპს რომანტიკული ურთიერთობა ჰქონდათ. ამ დროის განმავლობაში ისინი სიღარიბეში ცხოვრობდნენ. სმითი თვლის, რომ თავისი ცხოვრების ერთ-ერთი ყველაზე მნიშვნელოვანი ადამიანი სწორედ მეპლეტორპი იყო და თავის წიგნში, „უბრალოდ ბავშვები“ მას „ჩემი ცხოვრების შემოქმედს“ უწოდებს. 1989 წლამდე ისინი მეგობრობდნენ. მეპლეტორპის გადაღებული ფოტოები პატი სმითის ჯგუფის ალბომების გარეკანს ამშვენებდა.
1969 წელს თავის დასთან ერთად გადავიდა პარიზში, სადაც იგი ქუჩის მუსიკოსი გახდა და დაიწყო პერფორმანსების დადგმა. მანჰეტენში დაბრუნების შემდეგ მეპლეტორპთან ერთად ცხოვრობდა სასტუმრო „ჩელსიში“. სმიტმა შექმნა მუსიკა სენდი დალეის ფილმისთვის „რობერტი მკერდს იხვრეტს.“ 1970-იანი წლები ხატვაში, წერაში და პერფორმანსების ჩატარებაში გაატარა.
1974-1979 წლები, პატი სმითის ჯგუფი
1974 წლიდან პატი სმიტმა როკ-მუსიკის შესრულება დაიწყო ბას-გიტარისტ ლენი კეისთან ერთად. მოგვიანებით ჯგუფმა სრული სახე მიიღო. იმავე წელს სემ ვაგსტეფის დაფინანსებით ჯგუფმა თავისი პირველი სინგლი „Hey, Joe/Piss factory“ გამოუშვა.
პატი სმითის ჯგუფს ხელშეკრულება ჰქონდა დადებული „არისტა რექორდსთან“ და 1975 წელს გამოუშვეს თავიანთი პირველი ალბომი „ცხენები“, რომელიც პანკ-როკის და „Spoken Poetry“-ის ნაზავია. ალბომი იწყება ვან მორისონის „Gloria“ ქავერით და სმითის სიტყვებით: „იესო მოკვდა ვიღაცების, მაგრამ არა ჩემი ცოდვებისთვის“. პოპულარობის მოხვეჭასთან ერთად ჯგუფმა ტურების მოწყობა დაიწყო ამერიკასა და ევროპაში. შემდეგმა ალბომმა, „რადიო ეთიოპია“, ნაკლები ყურადღება მიიქცია.
1977 წლის 23 იანვარს სმითი ფლორიდაში კონცერტის ჩატარებისას სცენიდან ჩამოვარდა და რამდენიმე ძვალი და კისერი მოიტეხა.
1980-1995 წლები, ქორწინება
ალბომის Wave“ გამოსვლამდე სმითი შეხვდა ფრედ „Sonic” სმიტს, გიტარისტს და დეტროიტის როკ-ბენდის „MC5”-ის წევრს. ფრედი, პატის მსგავსად, პოეზიას აღმერთებდა. ორი სიმღერა ალბომისა "Wave" „Dancing Barefoot” და „Frederick” ფრედის ეძღვნებოდა.
რელიგია
სმიტმა ადრეული წლები „Jehovah’s witness”-ში გაატარა. იგი რელიგიურ გარემოში გაიზარდა და ბიბლია ბავშვობაშივე შეისწავლა. თინეიჯერობის ასაკში დატოვა რელიგიის ორგანიზებული ჯგუფი, რადგან თავს შეზღუდულად გრძნობდა. სწორედ ამ გამოცდილებაზე დაწერა მან „იესო მოკვდა ვიღაცების,  მაგრამ არა ჩემი ცოდვებისთვის.“ მას აღუნიშნავს, რომ აქვს დიდი ინტერესი ტიბეტური ბუდიზმის მიმართ. ზრდასრულობაში პატიმ დაინახა აშკარა პარალელები რელიგიის განსხვავებულ ფორმებს შორის და იმ დასკვნამდე მივიდა, რომ რელიგიური დოგმები მეტი არაფერია თუ არა „...ადამიანების მიერ შექმნილი კანონები, რომლებზეც თავად უნდა გადაწყვიტო, დაემორჩილები თუ არა.“
ფემინიზმი და ქალები მუსიკაში
პატის ბიოგრაფის, ნიკ ჯონსტონის მიხედვით სმითი ხშირად იყო აღქმული “ფემინისტების კერპად.“
2014 წელს სმიტმა ისაუბრა მუსიკაში ქალების სექსუალიზებაზე. თავისი კარიერის ადრეულ წლებში მან უარყო პოლიტიზირებული ფემინიზმი: „მე მყავს ვაჟიშვილი და ქალიშვილი, ადამიანები ხშირად მესაუბრებიან ფემინიზმსა და ქალთა უფლებებზე, მაგრამ მე ვაჟიც მყავს და მჯერა ადამიანთა უფლებების.“
აქტივიზმი
სმითი მხარს უჭერდა „მწვანეთა ჯგუფს“,  რომელიც მოითხოვდა ამერიკის შეერთებულ შტატებში მწვანე პოლიტიკის გატარებას. ასევე, 2000 წელს ამერიკის საპრეზიდენტო არჩევნებში იგი რალფ ნედერის მხარეს იდგა. იგი მიუძღოდა ხალხს სიმღერებით „Over the Rainbow” და „People Have the power”. სმიტმა მონაწილეობა მიიღო აშშ-ში გამართულ პროტესტში, რომელიც მიმართული იყო ირანთან ომის წინააღმდეგ. მან იქ ისაუბრა და შეასრულა სიმღერები.
ფრანგული ღვინო
მინი|ფრანგული ღვინო ფრანგული ღვინო — საფრანგეთში წარმოებული ღვინო. წელიწადში აწარმოებენ 7-8  მილიარდ ბოთლს. საფრანგეთი ერთ-ერთი უდიდესი ღვინის მწარმოებელია მსოფლიოში, იტალიურ, ესპანურ და ამერიკულ ღვინის მწარმოებლებთან ერთად. ფრანგული ღვინის კვალი ძვ. წ. VI საუკუნით თარიღდება. საფრანგეთის რეგიონებში არსებული მეღვინეობის ისტორია რომის იმპერიას უკავშირდება.
ისტორია
ფრანგული ღვინოს პირველი კვალი შეინიშნება ძვ.წ. VI საუკუნეში, ბერძენ მკვიდრთა მიერ სამხრეთ გალიის კოლონიზაციის შედეგად. მევენახეობა მალე აყვავდა მარსელში ბერძნული კოლონიის დაარსებით. ღვინო ათასობით წელია არსებობს ხმელთაშუაზღვისპირეთის ქვეყნებში, მაგრამ საფრანგეთმა იგი მათი ცივილიზაციის ნაწილად აქცია და ორი ათას წელზე მეტი ხნის განმავლობაში ღვინის დაყენება ხელოვნებად ითვლებოდა. გალებმა იცოდნენ ვაზის გაშენება და მისი გასხვლა. გასხვლა მოითხოვს გაარჩიო ველური ვაზი ღვინის მწარმოებელი ყურძნისგან. ცოტა ხნის შემდეგ გალიაში წარმოებული ღვინო პოპულარული გახდა მთელ მსოფლიოში. რომის იმპერიამ სამხრეთ რეგიონებს ლიცენზია დაუწესა ღვინოების წარმოებაზე. წმინდა მარტინე ტურელმა (316–397) გაავრცელა ქრისტიანობა და გააშენა ვენახები. შუა საუკუნეებში ბერები ვენახებს ინარჩუნებდნენ და, რაც მთავარია, ინარჩუნებდნენ ღვინის დაყენების ცოდნას და უნარებს იმ მშფოთვარე პერიოდში. მონასტრებს ჰქონდათ რესურსი, უსაფრთხოება და ინვენტარი, რათა ეწარმოებინათ ღვინის სტაბილური მარაგი მასისა და მოგებისთვის. საუკეთესო ვენახები მონასტრებს ეკუთვნოდათ და მათი ღვინო აღმატებულებად ითვლებოდა. მოგივანებით თავადაზნაურობამ გააშენა ფართო ვენახები, მაგრამ საფრანგეთის რევოლუციის შედეგად ბევრ მფლობელს ჩამოართვეს ქონება.
ხარისხის დონე და დასახელების სისტემა
1935 წელს მიიღეს კანონები ფრანგული ღვინის ხარისხის კონტროლის შესახებ. ადგილწარმოშობის დასახელების ღვინის კონტროლის სისტემა რეგულირდება ძლიერი ზედამხედველობის საბჭოს მიერ (INAO). საფრანგეთში არსებობს მსოფლიოში ერთ-ერთი უძველესი სისტემა ღვინის ადგილწარმოშობის კონტროლის შესახებ და მკაცრი კანონები მეღვინეობისა და წარმოების შესახებ. ამ კანონების მიხედვით მოდელირებულია მრავალი ევროპული საკანონმდებლო სისტემა. ევროკავშირის კანონები ღვინის შესახებ შეიქმნა ფრანგების კანონების შესაბამისად, ეს ტენდენცია, სავარაუდოდ, გაგრძელდება ევროკავშირის შემდგომი გაფართოების პარალელურად.
საფრანგეთის კანონი ღვინოს ყოფს ოთხ კატეგორიად, ორი ევროკავშირის სუფრის ღვინის კატეგორიაში და ორი სპეციფიკურ ზონაში წარმოებული ადგილწარმოშობის დასახელების კონტროლირებადი ღვინო (QWPSR):
სუფრის ღვინო:
Vin de Table  (სუფრის ღვინო - 11,7%) - თან ახლავს მხოლოდ მწარმოებელი, რომელიც აღნიშნავს, რომ ღვინო არის საფრანგეთიდან. Vin de Pays ( მხარის ღვინო - 33.9%) - იწარმოება საფრანგეთის კონკრეტულ რეგიონში და ექვემდებარება ნაკლებად მკაცრ რეგულაციებს, ვიდრე წარმოშობის მიხედვით კონტროლირებადი ზონის ღვინოები. მაგალითად, ის საშუალებას აძლევს მწარმოებლებს გამოყონ ღვინოები, რომლებიც მზადდება ყურძნის ჯიშების ან სხვა პროცედურების გამოყენებით. გარდა წარმოშობის კონტროლირებადი ზონის წესებით გათვალისწინებული რეგულაციებისა, სუფრის ღვინო მარტივი და კომერციულად არამდგრადი კლასიფიკაციის გამოყენების გარეშეა. სუფრის ღვინისგან განსხვავების შესანარჩუნებლად, მხარის ღვინის მწარმოებლებმა უნდა წარმოადგინონ ღვინო ანალიზისა და დეგუსტაციისთვის, ხოლო ღვინოები უნდა დამზადდეს გარკვეული ჯიშებისგან ან ნაზავიდან.